Ja està obert el termini de sol·licitud de subvencions per al foment de l'Agermanament
04 d’agost 2023

![](/media/cvbduhbh/c1_mini_m1_visitatargacecina22.jpg?width=850&height=637.5)

Fotografia d'arxiu 

El termini de la convocatòria de subvencions en concurrència competitiva per al foment de l'Agermanament ja està obert i estarà en este estat fins al pròxim 31 d'agost. L'objecte d'estes subvencions és el finançament de projectes relatius al foment de l'Agermanament que es realitzen a les ciutats germanades amb Sagunt.

La regidora d'Agermanament, Patricia Sánchez, ha manifestat: **«Des de la Regidoria d'Agermanament continuarem donant suport als diferents agermanaments que suposen llaços entre les nostres cultures, festes i tradicions amb les altres ciutats».** Així mateix, Patricia Sánchez ha recordat que per al mes vinent de setembre està programada una visita a Cecina, al costat de la Federació Junta Fallera de Sagunt, per a continuar fomentant este agermanament i gaudir de les seues meravelloses festes.

Els beneficiaris d'estes subvencions gestionades pel departament d'Agermanament són les associacions sense ànim de lucre que estiguen inscrites en el Registre Municipal d'Associacions de l'Ajuntament de Sagunt, així com els centres educatius del municipi de Sagunt de qualsevol nivell d'ensenyament, sempre que estiguen sostinguts amb fons públics.

La quantia total màxima del crèdit pressupostari destinat a esta convocatòria és de 6.000 euros i l'import subvencionat per a cada entitat serà una quantitat fixa entre els 300 i els 3.000 euros, que vindrà determinada pel pressupost de cada projecte presentat.

Les sol·licituds han de tramitar-se mitjançant formularis normalitzats que ja estan disponibles en la seu electrònica de l'Ajuntament i han d'estar signats amb el certificat digital de l'entitat sol·licitant. El termini màxim de resolució i notificació als beneficiaris de la convocatòria és de 4 mesos des que finalitze el termini de sol·licitud.

![](/media/54zms4zk/patricia-sánchez_c.jpg?width=606.8693693693693&height=850)

*   [](http://www.facebook.com/sharer.php?u=https://aytosagunto.es/va/actualitat/ja-està-obert-el-termini-de-sol-licitud-de-subvencions-per-al-foment-de-l-agermanament/ "Facebook")
*   [](http://twitter.com/share?url=https://aytosagunto.es/va/actualitat/ja-està-obert-el-termini-de-sol-licitud-de-subvencions-per-al-foment-de-l-agermanament/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/ja-està-obert-el-termini-de-sol-licitud-de-subvencions-per-al-foment-de-l-agermanament/ "Linked In")
*   [](mailto:?body=https://aytosagunto.es/va/actualitat/ja-està-obert-el-termini-de-sol-licitud-de-subvencions-per-al-foment-de-l-agermanament/)